উপসংহারে বলা যায় যে, ক্ষুধা, দারিদ্র্য, বৈষম্য এখনো বাংলাদেশে রয়েছে। সূচকে সামান্য এগিয়েছে মাত্র। সূচকে যদিও কিছু ধনীর সংখ্যা বৃদ্ধি হয়েছে। কিন্তু ক্ষুদ্র নৃ-গোষ্ঠী, দলিত, বঞ্চিত ও প্রান্তিক জনগোষ্ঠীর মানুষ বেশি উপকৃত হতে পারে নাই। এর জন্য প্রয়োজন রাষ্ট্রীয় বিশেষ ব্যবস্থা গ্রহণে প্রান্তিক জনগোষ্ঠীকে ক্ষুধা, দারিদ্র্য ও বৈষম্যের ফাঁদ থেকে উদ্ধার করা। জিডিপি প্রবৃদ্ধি ধারাবাহিকভাবে বেড়েছে। কিন্তু মজুরি না বাড়ায় মানুষ এখনও অতি দরিদ্র থেকে বেরুতে পারছে না। দারিদ্র্য কমলেও ছিন্নমূল গরিবের সংখ্যা বেড়েছে। এদের ন্যূনতম চাহিদা পূরণের সক্ষমতাও কমেছে। দেশে আয় বৈষম্য রয়েছে ব্যাপক। তাই পত্রিকার শিরনাম হয়েছে “দারিদ্র্য কমলেও বৈষম্য বাড়ছে” (২৫ অক্টোবর ২০১৮ -দৈনিক সংবাদ)। দেশে বর্তমানে প্রায় ৩ কোটি মানুষ দারিদ্র্য সীমার নিচে বাস করে, যার মধ্যে ১ কোটি মানুষ অতিদরিদ্র বলে জানিয়েছেন অর্থমন্ত্রী আবুল মাল আব্দুল মুহিত (২২ অক্টোবর ২০১৮ দৈনিক সংবাদ)। আমরা মনে করি বর্তমান সরকার যে সংখ্যার মাধ্যমে যতগুলো মানুষকে দারিদ্র্য সীমার নিচে বসবাস করছেন বলে মতামত দিয়েছেন তার থেকে অনেক বেশি মানুষ বাংলাদেশে দারিদ্র্য সীমার নিচে বসবাস করে। এছাড়াও অপর এক খবরে জানা যায় যে, দ্রুত অর্থনৈতিক প্রবৃদ্ধি অর্জন সত্ত্বেও এশিয়া- প্রশান্ত মহাসাগরীয় অঞ্চলের প্রায় ৫০ কোটি মানুষ এখনও ক্ষুধার্থ জীবন যাপন করেছে। এ অঞ্চলের দেশগুলোতে খাদ্য নিরাপত্তা ও জীবন যাপনের মৌলিক চাহিদাগুলো অর্জন থমকে গেছে (৩ নবেম্বর ২০১৮ দৈনিক সংবাদ)। এ প্রসঙ্গে দলিত ও বঞ্চিত মানুষের পক্ষে কাজী নজরুল ইসলাম বলেছেন যে- “আমি সেই দিন হবো শান্ত, যবে উৎপীড়িতের ক্রন্দনরোল আকাশে বাতাসে ধ্বনিবে না, অত্যাচারীর খড়গকৃপান ভীম রণভূমে রনিবে না, আমি সেই দিন হব শান্ত”।